
ΟΙ ΦΩΝΕΣ

ΤΗΣ ΚΥΠΡΙΑΚΗΣ ΜΟΥΣΙΚΗΣ ΠΑΡΑΔΟΣΗΣ

στο Σπίτι της Κύπρου

Την Δευτέρα 11 Οκτωβρίου 2021, θα πραγματοποιηθεί στο Σπίτι της Κύπρου, Ξενοφώντος 2Α, Σύνταγμα, διάλεξη του καταγραφέα, μελετητή και ερμηνευτή της κυπριακής μουσικής παράδοσης, κ. Μιχάλη Χατζημιχαήλ, με θέμα ΟΙ ΦΩΝΕΣ ΤΗΣ ΚΥΠΡΙΑΚΗΣ ΜΟΥΣΙΚΗΣ ΠΑΡΑΔΟΣΗΣ.
Φωνές είναι συγκεκριμένες μελωδίες πάνω στις οποίες ταίριαζαν και τραγουδούσαν τους στίχους τους οι λαϊκοί ποιητές. Οι επιδέξιοι αυτοί πνευματικοί δημιουργοί υπέτασσαν τους στίχους τους στη μελωδία, η οποία τους ενέπνεε. Η διάλεξη είναι διανθισμένη με μουσικά παραδείγματα.
Θα παρουσιαστούν Κυπριακοί παραδοσιακοί χοροί από το χορευτικό συγκρότημα «Κίμων» Ξυλοτύμπου.

Σύνδεσμος παρακολούθησης: 

https://diavlos.grnet.gr/room/1607?eventid=9883
Σύμφωνα με τα ισχύοντα μέτρα προστασίας της δημόσιας υγείας για την αντιμετώπιση και τον περιορισμό της διασποράς του COVID-19, η είσοδος στην εκδήλωση είναι δυνατή μόνο κατόπιν υποχρεωτικής επίδειξης έγχαρτου ή ηλεκτρονικού πιστοποιητικού εμβολιασμού, πιστοποιητικού νόσησης ή αποτελέσματος ταχείας ανίχνευσης αντιγόνου, που έχει διενεργηθεί εντός 48 ωρών πριν την έναρξή της, σε συνδυασμό με έγκυρο αποδεικτικό ταυτότητας.

Θα τηρηθεί αυστηρή σειρά προτεραιότητας προσέλευσης μέχρι τη συμπλήρωση του επιτρεπόμενου ορίου πληρότητας θέσεων.

